Superliganing qoldirilgan 9-turida «Metallurg» «Nasaf»ni qabul qiladi

Coca-Cola Superligasining qoldirilgan 9-tur doirasida «Metallurg» va «Nasaf» uchrashuvi uchun «Nasaf» matbuot xizmati prevyu e'lon qildi.
«Ajdarlar»ning OFK kubogida ishtiroki tufayli Coca-Cola Superligasi 9-turidan oʻrin olgan «Metallurg»—«Nasaf» uchrashuvi qoldirilgan edi. «Nasaf» ushbu hafta Bekobodda «Metallurg» jamoasi mehmoni boʻladi.
Jamoalar Oʻzbekiston chempionatida shu vaqtga qadar 46 bor maydonga tushgan. Ortda qolgan 11 uchrashuvda bekobodliklar, 29 oʻyinda esa «ajdarlar» gʻalabani qoʻlga kiritgan. 6 uchrashuvda esa durang natija qayd etilgan. Toʻplar nisbati — 36:76, qarshiliklar foydasiga.
Jamoalar oʻzaro soʻnggi uchrashuvini 2020 yili 26 oktyabr kuni Bekobodda oʻtkazgan. Ushbu oʻyinda «ajdarlar» 2:0 hisobida gʻalabaga erishgan.
Oʻzaro uchrashuvlarda qayd etilgan eng yirik gʻalabalar quyidagicha:
«Metallurg» 3:0 «Nasaf»; «Nasaf» 7:0 «Metallurg».
Jamoalar soʻnggi besh uchrashuvda quyidagi natijalarni qayd etgan:
26.10.2020, «Metallurg»—«Nasaf» 0:2;06.07.2020, «Nasaf»—«Metallurg» 1:0;31.07.2019, «Nasaf»—«Metallurg» 1:2;23.06.2019, «Metallurg»—«Nasaf» 0:1;12.06.2018, «Metallurg»—«Nasaf» 2:2.
Eslatib oʻtamiz, uchrashuv 23 iyun, chorshanba kuni soat 20:00 da boshlanadi.
Avvalroq «AGMK» va «Qizilqum» uchrashuvi yakunlangani ma'lum qilingandi. Shuningdek, Superliganing 10-tur oʻyinlari nihoyasiga yetganligi haqida xabar berilgandi.